প্রয়াত রাজ্যের প্রাক্তন মন্ত্রী রেজ্জাক মোল্লা

কলকাতা: প্রয়াত রাজ্যের প্রাক্তন মন্ত্রী রেজ্জাক মোল্লা (Razzak Molla)। মৃত্যুকালে বয়স হয়েছিল ৮০। শুক্রবার সকালে ভাঙড়ের বাকড়ি গ্রামে নিজের বাড়িতেই মৃত্যু হয় তাঁর। দীর্ঘদিন ধরেই বার্ধক্যজনিত অসুখে ভুগছিলেন তিনি। সক্রিয় রাজনীতি থেকেও দীর্ঘদিন ধরে দূরেই ছিলেন।

আরও পড়ুন: চাকরিহারাদের সঙ্গে বৈঠকে ব্রাত্য

প্রাক্তন মন্ত্রীর মৃত্যু প্রসঙ্গে মুখ্যমন্ত্রী মমতা বন্দ্যোপাধ্যায় নিজের এক্স হ্যান্ডেলে লিখছেন, ”আমার সহকর্মী, আব্দুর রেজ্জাক মোল্লা’র প্রয়াণে আমি শোকাহত ও মর্মাহত। তিনি রাজ্য মন্ত্রিসভায় আমার সহকর্মী ছিলেন। তাঁকে আমি শ্রদ্ধা করতাম, সম্মান করতাম। বাংলার গ্রামজীবন, কৃষি-অর্থনীতি ও ভূমি-সংস্কার বিষয়ে তাঁর জ্ঞান ও অভিজ্ঞতা ছিল সুবিদিত। তাই একসময় অন্য ধারার রাজনীতি করলেও, মা-মাটি-মানুষের সরকারে তাঁর মিলিত হয়ে যাওয়া ছিল সহজ ও স্বাভাবিক। তাঁর প্রয়াণে বাংলার রাজনৈতিক জীবনে অপূরণীয় শূন্যতার সৃষ্টি হল। আমি তাঁর পরিবারবর্গ, অসংখ্য অনুগামী ও শুভানুধ্যায়ীকে আমার আন্তরিক সমবেদনা জানাই।”